שיחה:מלחמת העבדים הראשונה

message: *"מלחמת העבדים הראשונה, 136-132 לפנה"ס, הייתה המלחמה הראשונה מבין שלושת מלחמות העבדים הגדולות ביותר בעולם העתיק כנגד שלטון הרפובליקה הרומית" - הניסוח לא טוב. אמנם נכון שהיו שלוש מלחמות עבדים, אבל צריך לנסח בצורה אחרת. 
* "כישלונה של רומא לדכא את המרד הראשון בסיציליה.." - לא נכון. רומא הצליחה לדכא את המרד הזה.
* " תרם לתחושת קריסת כוחו של הצבא שהביאו לזירוז הרפורמות של טיבריוס גרקכוס והתחילו את המהפכה הרומאית" - איזו מהפכה? ברומא לא היו מהפכות, לפחות אין אירוע ששמו "המהפכה הרומית".
*"המלחמה פרצה בסיציליה כשמובילי המרד היו העבדים יונס וקלאון. ההסבר לפרוץ המרד נעוץ ביחס המזלזל של האדונים לעבדיהם באי סיציליה ששגשג באותה עת מבחינה כלכלית וגרם לכך שרבים חיו חיי מותרות וזה הביא להתנשאות, יהירות והתעללות כלפי העבדים" - לא יכול להיות. מרידות לא פורצות בגלל יחס מזלזל. הסיבות הן לרב עמוקות יותר
*בפרק "פרוץ המרד" מתוארת אגדה לגבי העבד יונס - זה מיותר.
* כל תיאור החלק הראשון של המרד: הרג אדוניהם וכו - ארוך יתר על המידה. די לציין שהמרד פרץ בבית מסוים והאדונים נהרגו.
*החל מ: "לאחר מעשה זה הוכתר יונס ..." מתוארת הקמת הממשלה של אותו יונס והקמת הצבא. מי הם אותם "אנשים כשרוניים" ומאיפה יש לו נשק לצייד 6,000 חיילים? באיזה נשק מדובר? מייצור עצמי? בזזו מחנות צבא רומאים? הערך שותק לגבי פרטים אלה. בהמשך מתואר ייצור נשק פרימיטיבי. האם כל הנשק היה כזה? רב הנשק?
*"מאוחר יותר הם שדדו נשק מגופות ושבויים רומאים" - איזה שבויים רומאים? עד כה לא תוארה שום התקפה של רומאים על העבדים או של עבדים על הרומאים (למעט ההתקוממות)
*אחר כך יש תיאור ארוך של כינון הממשל של העבדים - צריך לצמצם ולהוריד את כל האגדות
*"התקוממות העבדים גרמה להמון האזרחים בסיציליה לחוש שמחה לאידם של האדונים בשל קינאתם באלה האחרונים ומחאתם על אי הצדק של העושר הראוותני והשוני באורח החיים באי" האמנם אזרחים רומאים שמחו בגלל המרד? צריך להביא מקור לטענה חמורה זו.
*כל הפרק הזה סובל מעריכה לקויה. יש לחלק לפרקי משנה לפי נושאים ולפסקאות מסודרות.
*פרק האסטרטגיה מערבב בין אסטרטגיה ללוגיסטיקה
*ברומא לא גידלו אורז
*". דרכי לחימה אלו היוו בעיית התמודדות קשה, מורכבת ואף פרדוקס בעבור בכירי הצבא הרומי, כי בשל היותו חמוש בכבדות היה קשה לו להכניע פשיטות עבדים שהכו וברחו" - לא נכון. הצבא הרומי היה מצויד גם למלחמות מהסוג הזה והיה מורגל אליהן היטב.
*"לאחר יותר מחודש מפרוץ המרד לחמו המורדים נגד מפקד רומי לוקיוס היפסאיוס שיצא כנגדם עם 8000 חיילים סיציליאניים ונפל בקרב" - בתקופה זו ברומא מפקדי הצבא היו בדרך כלל פוליטיקאים. מה הייתה המשרה שלו?
*" באותה עת הגיע צבא המורדים לכמות של 20,000 לוחמים ותוך זמן קצר מספרם הגיע ל- 200 אלף לוחמים " - מקורות? כנ"ל לגבי מספרים אחרים. 200,000 נראה לי מנופח ביותר. זה פשוט לא סביר. מאיפה ה-200,000 האלה?
*"המהומות המשיכו לגבור בסיציליה וערים שלמות וצבאות נקטלו ע"י המורדים עד אשר המפקד הרומי רופיליוס " - כנ"ל לגבי רופיליוס. מי הוא?
*". הרעב שאחז במורדים בזמן המצור גרם להם לאכול ילדים, נשים ואף את חבריהם למרד" - נשמע כמו תעמולה רומאית זולה. יש מקור בלתי תלוי לטענה זו?
*"לאחר הכניעה עינה רופיליוס את העבדים וזרקם לתהום" - האמנם? יש מקור? האם את כולם? זרק עבדים חיים לתהום או את הגופות? 
*"מפקד המורדים, קלאון, יצא מהעיר עם כוחות וניסה להלחם ברומאים אך חוסל. במהלך הלחימה נהרגו כ- 20 אלף עבדים ושאר העבדים שנשבו עונו והוצאו להורג" - אם 20,000 נהרגו היה שם קרב גדול. מה שמו?
*"...נמלט יונס עם 1000 משומרי ראשו אך בהבנתם שרופליוס רודף אחריהם וסופם מתקרב, העדיפו מאבטחיו לכרות את ראשיהם מאשר להיתפס.." - האמנם? זאת צורת התאבדות מאוד לא אופיינית. 
*" כך, עם 4 מלווים: טבח, אופה, מעסה ובדרן" - מה זה בדרן? אולי הכוונה לשחקן?
מלבד הערות אלה ניכרת חולשת מקורות:
*אילו מקורות עתיקים מתארים את המרד?
*אין רשימה ביבליוגרפית מסודרת (מוכרת אצלנו כפרק "לקריאה נוספת")
* תיאורי הלחימה לוקים בחסר. יש לבנות סדר כרונולוגי ברור.
אלה הדברים הבסיסיים שחסרים בערך. יש להוסיף מקורות, לבדוק את הטענות ולבקר את המקורות הרומאים. הרי ידוע לנו על המרד רק ממקורות רומאים ששמחו להשחיר את המורדים. חשוב לצרף ביקורת מודרנית (ממוסמכת כמובן) למקורות אלה. כמו כן, חשוב להשתמש במקורות ראשוניים גם בכתיבת הערך ולא רק להציגם בקריאה נוספת (אפילו זה לא נעשה). לאחר השלמת הפרטים האלה ותיקון אפשר יהיה לחזור ולבדוק אם הערך עומד בסטנדרטים המקובלים. גילגמש • שיחה • גם אני משתתף במיזם העשור! 16:38, 25 ביוני 2012 (IDT)
thread_title: הערות

message: בנוגע להערתך על מה שכתבתי - •	"מפקד המורדים, קלאון, יצא מהעיר עם כוחות וניסה להלחם ברומאים אך חוסל. במהלך הלחימה נהרגו כ- 20 אלף עבדים ושאר העבדים שנשבו עונו והוצאו להורג" - אם 20,000 נהרגו היה שם קרב גדול. מה שמו?
מבין המקורות אין שם ספציפי לקרב הזה אלא רק תיארו אותו.
כמו כן תיקנתי את כל ההערות שנתת לי.
replies: text: אל תעביר בבקשה בשלב זה את הערך. צריך לברר את הסטטוס שלו ובהתאם לכך אבדוק את התיקונים שלך. גילגמש • שיחה • גם אני משתתף במיזם העשור! 17:09, 12 ביולי 2012 (IDT)
thread_title:  לא היה שם לקרב שבו נהרגו 20 אלף מהמורדים 

message: שלום עורכים יקרים,
מצאתי קישור חיצוני אחד או יותר במלחמת העבדים הראשונה שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.livius.org/li-ln/livy/periochae/periochae056.html נמצא כקישור שבור. מומלץ להוסיף https://web.archive.org/web/20160303165713/http://www.livius.org/li-ln/livy/periochae/periochae056.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 03:51, 11 באוקטובר 2022 (IDT)
thread_title:  נמצאו קישורים חיצוניים שצריכים תיקון (אוקטובר 2022) 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.livius.org/es-ez/eunus/eunus-t.html נמצא כקישור שבור. מומלץ להוסיף https://web.archive.org/web/20121019175120/http://www.livius.org/es-ez/eunus/eunus-t.html לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 08:14, 18 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)